               23.12.2015

               SK

               Úradný vestník Európskej únie

               C 434/156

         P7_TA(2012)0502
   Rokovací poriadok EP: zmena a doplnenie článku 123 o písomných vyhláseniach a článku 42 o legislatívnych iniciatívach
   Rozhodnutie Európskeho parlamentu z 13. decembra 2012 o zmene a doplnení článku 123 a 42 rokovacieho poriadku Európskeho parlamentu: písomné vyhlásenia a legislatívne iniciatívy (2011/2058(REG))
   (2015/C 434/20)

      Európsky parlament,

               —

               so zreteľom na list svojho predsedu z 11. novembra 2010,

               —

               so zreteľom na štúdiu svojho oddelenia politík s názvom Písomné vyhlásenia Európskeho parlamentu: preskúmanie procesu a jeho vplyvu (PE 462.424),

               —

               so zreteľom na články 211 a 212 rokovacieho poriadku,

               —

               so zreteľom na správu Výboru pre ústavné veci (A7-0242/2012),

         keďže:

               A.

               Európsky parlament v priebehu rokov podstatne rozšíril svoje právomoci a zaistil si tým dôležité nástroje, ktoré mu umožňujú ovplyvňovať rozhodovací proces Únie vo väčšine činností Únie;

               B.

               inštitúcie, ktorým je adresované písomné vyhlásenie, by mali zabezpečiť, že sa naň riadne nadviaže;

               C.

               písomné vyhlásenia slúžia ako užitočný nástroj na predkladanie otázok, ktoré sa občanov Únie obzvlášť dotýkajú;

               D.

               písomné vyhlásenia sa využívajú pravidelne, nie však vo veľkom množstve; len malá časť z nich získa nevyhnutnú podporu väčšiny poslancov Európskeho parlamentu;

               E.

               po určitom čase, ktorý je stanovený v rokovacom poriadku, platnosť väčšiny písomných vyhlásení končí;

               F.

               väčšina prijatých písomných vyhlásení je adresovaná Komisii, ktorá sa považuje za jedinú inštitúciu, ktorá reaguje na otázky, ktorých sa vyhlásenia týkajú;

               G.

               jej odpovede sa vo väčšine prípadov obmedzujú na opakované poskytnutie informácií o prebiehajúcich činnostiach Komisie a len vo výnimočných prípadoch vedú ku konkrétnym krokom, ktoré sa uvádzajú v písomnom vyhlásení;

               H.

               vzhľadom na vzrastajúce právomoci Európskeho parlamentu a zavedenie európskej iniciatívy občanov došlo k zmene významu písomných vyhlásení, hoci môžu byť stále užitočným nástrojom, ktorý poslancom umožňuje poukázať na otázky verejného záujmu;

               I.

               písomné vyhlásenia majú minimálny vplyv, pokiaľ ide o stanovovanie programu, ako aj o ovplyvňovanie rozhodnutí prijatých inštitúciami, preto môže dochádzať k chybným dojmom o ich účinnosti; pokiaľ sa však budú správne využívať, môžu si zachovať svoj význam ako obľúbený nástroj na presadzovanie návrhov; čo sa týka návrhov vyzývajúcich na prijatie legislatívneho opatrenia, mal by sa uplatňovať článok 42 ods. 2, ktorý jednotlivým poslancom poskytuje skutočnú možnosť ovplyvňovať právne predpisy Únie a zahrnúť daný návrh do činnosti výborov Európskeho parlamentu;

               J.

               kvalita a význam niektorých písomných vyhlásení, a najmä ich súlad s právomocami Únie uvedenými v hlave I časti I Zmluvy o fungovaní Európskej únie, môžu byť neuspokojivé; Európsky parlament by preto mohol v ďalšom volebnom období posúdiť dosah nových ustanovení svojho rokovacieho poriadku týkajúcich sa písomných vyhlásení a ich účinnosť;

               1.

               sa rozhodol zmeniť svoj rokovací poriadok v zmysle nižšie uvedenej zmeny;

               2.

               zastáva stanovisko, že inštitúcie, ktorým sa písomné vyhlásenie adresuje, by mali Európsky parlament do troch mesiacov od prijatia tohto vyhlásenia informovať o zamýšľaných nadväzných opatreniach; má okrem toho v úmysle usilovať sa o dohodu s Komisiou o tejto zásade pri príležitosti ďalších rokovaní o revízii Rámcovej dohody o vzťahoch medzi Európskym parlamentom a Komisiou;

               3.

               upozorňuje, že tieto zmeny nadobudnú účinnosť v prvý deň nasledujúcej schôdze Európskeho parlamentu;

               4.

               víta rozhodnutie predsedníctva obmedziť nadmerné upozorňovanie na možnosť vydávania písomných vyhlásení, čím sa jeho poslancom zabezpečí nerušený prístup do zasadacej sály Európskeho parlamentu;

               5.

               poveruje svojho predsedu, aby postúpil toto rozhodnutie Rade a Komisii pre informáciu.

      Pozmeňujúci a doplňujúci návrh 6

      Rokovací poriadok Európskeho parlamentu

      Článok 42 – odseky 2 a 3

                  Platný text

                  Pozmeňujúci a doplňujúci návrh

               2.   Každý poslanec môže predložiť návrh aktu Únie na základe práva iniciatívy priznaného Parlamentu v súlade s článkom 225 Zmluvy o fungovaní Európskej únie.

               2.   Každý poslanec môže predložiť návrh aktu Únie na základe práva iniciatívy priznaného Parlamentu v súlade s článkom 225 Zmluvy o fungovaní Európskej únie.
                     Takýto návrh môže spoločne predložiť najviac 10 poslancov. V návrhu sa uvedie jeho právny základ a môže sa k nemu pripojiť dôvodová správa v rozsahu najviac 150 slov.

               3.   Návrh sa predkladá predsedovi, ktorý
                     ho

                  postúpi

                     na posúdenie
                   gestorskému výboru. Návrh sa pred takým postúpením preloží do tých úradných jazykov, ktoré predseda gestorského výboru považuje za potrebné pre súhrnné posúdenie. Tento výbor rozhodne o ďalšom postupe do troch mesiacov od postúpenia a po vypočutí
                     autora
                   návrhu.

               3.   Návrh sa predkladá predsedovi, ktorý
                     overí, či sú splnené právne požiadavky. Predseda môže

                  postúpiť

                     návrh
                   gestorskému výboru
                     zodpovednému za takéto overovanie, aby predložil stanovisko k vhodnosti právneho základu. Ak predseda vyhlási návrh za prípustný, oznámi to na plenárnom zasadnutí a postúpi návrh gestorskému výboru.

               Návrh sa pred takým postúpením
                     zodpovednému výboru
                   preloží do tých úradných jazykov, ktoré predseda gestorského výboru považuje za potrebné pre súhrnné posúdenie.

               Tento výbor
                     môže predsedovi odporučiť, aby bol návrh predložený na podpis všetkým poslancom v súlade s podmienkami a lehotami stanovenými v článku 123 ods. 1a, 2 a 5 rokovacieho poriadku.

                     Ak výbor rozhodne, že v súlade s postupom uvedeným v článku 48 predloží návrh Parlamentu, meno autora
                   návrhu sa uvedie v názve správy.

                     Pokiaľ návrh podpíše väčšina poslancov Parlamentu, bude sa správa o návrhu považovať za schválenú Konferenciou predsedov. Výbor po vypočutí autorov návrhu vypracuje správu v súlade s článkom 48.

                     Pokiaľ sa návrh nepredloží na ďalšie podpisy alebo ho nepodpíše väčšina poslancov Parlamentu, gestorský výbor
                   rozhodne o ďalšom postupe do troch mesiacov od postúpenia a po vypočutí
                     autorov
                   návrhu.

                     Mená autorov
                   návrhu sa uvedú v názve správy.

      Pozmeňujúci a doplňujúci návrh 1

      Rokovací poriadok Európskeho parlamentu

      Článok 123 – odsek 1

                  Platný text

                  Pozmeňujúci a doplňujúci návrh

               1.
                     Najviac päť
                   poslancov môže predložiť písomné vyhlásenie v rozsahu najviac dvesto slov
                     vo
                   veci v rámci pôsobnosti Európskej únie,
                     ktoré sa netýka otázok, ktoré sú predmetom prebiehajúceho legislatívneho postupu
                  . Predseda vydáva povolenie
                     podľa jednotlivých prípadov.
                   Písomné vyhlásenia sa
                     vytlačia
                   v úradných jazykoch a rozdajú. Spolu s menami podpísaných poslancov sa zapíšu do registra. Register je verejný.
                     Počas schôdze je umiestnený pred vchodom do rokovacej sály a v čase medzi schôdzami na vhodnom mieste, ktoré určí kolégium kvestorov.

               1.
                     Najmenej desať
                   poslancov
                     z najmenej troch politických skupín
                   môže predložiť písomné vyhlásenie v rozsahu najviac 200 slov
                     týkajúce sa výlučne
                   veci v rámci pôsobnosti Európskej únie.
                     Obsah takéhoto vyhlásenia nesmie presiahnuť rámec vyhlásenia. Predovšetkým nesmie vyzývať na prijatie akéhokoľvek legislatívneho opatrenia, obsahovať rozhodnutia o veciach, pre prijatie ktorých sú v rokovacom poriadku stanovené osobitné postupy a právomoci, ani sa týkať otázky, o ktorej sa v Parlamente práve rokuje
                  .

                     1a.
                     Povolenie
                     na ďalší postup v danej veci

                     sa

                  vydáva

                     na základe odôvodneného rozhodnutia

                  predsedu

                     podľa odseku 1.
                   Písomné vyhlásenia sa
                     zverejnia
                   v úradných jazykoch
                     na internetovej stránke Parlamentu
                   a
                     elektronickou cestou sa
                   rozdajú
                     všetkým poslancom
                  . Spolu s menami podpísaných poslancov sa zapíšu do
                     elektronického
                   registra. Register je verejný a je

                     prístupný prostredníctvom internetovej stránky Parlamentu. Predseda uchováva tiež tlačené kópie písomných vyhlásení s podpismi.

      Pozmeňujúci a doplňujúci návrh 2

      Rokovací poriadok Európskeho parlamentu

      Článok 123 – odsek 2

                  Platný text

                  Pozmeňujúci a doplňujúci návrh

               2.   Každý poslanec môže pripojiť svoj podpis k vyhláseniu zapísanému v registri.

               2.   Každý poslanec môže pripojiť svoj podpis k vyhláseniu zapísanému v
                     elektronickom
                   registri.
                     Podpis sa môže kedykoľvek pred uplynutím trojmesačnej lehoty po vložení vyhlásenia do registra zrušiť. V takýchto prípadoch sa príslušnému poslancovi nepovolí, aby svoj podpis ešte raz pripojil.

      Pozmeňujúci a doplňujúci návrh 7

      Rokovací poriadok Európskeho parlamentu

      Článok 123 – odsek 3

                  Platný text

                  Pozmeňujúci a doplňujúci návrh

               3.   Ak vyhlásenie podpíše väčšina všetkých poslancov, predseda o tom informuje Parlament
                     a mená
                   podpísaných poslancov uverejní v zápisnici
                     a vyhlásenie sa uverejní ako prijatý text
                  .

               3.   Ak
                     na konci lehoty troch mesiacov od vloženia vyhlásenia do registra
                   vyhlásenie podpíše väčšina všetkých poslancov, predseda o tom informuje Parlament.
                     Vyhlásenie s menami
                   podpísaných poslancov
                     sa
                   uverejní v zápisnici
                     bez toho, aby bolo pre Parlament záväzné.

      Pozmeňujúci a doplňujúci návrh 4

      Rokovací poriadok Európskeho parlamentu

      Článok 123 – odsek 4 a (nový)

                  Platný text

                  Pozmeňujúci a doplňujúci návrh

                     4a.

                     Ak inštitúcie, ktorým bolo prijaté vyhlásenie adresované, v rámci troch mesiacov od jeho prijatia neinformujú Parlament o zamýšľaných nadväzných opatreniach, záležitosť sa na žiadosť jedného z autorov vyhlásenia zaradí do programu nasledujúcej schôdze príslušného výboru.

      Pozmeňujúci a doplňujúci návrh 5

      Rokovací poriadok Európskeho parlamentu

      Článok 123 – odsek 5

                  Platný text

                  Pozmeňujúci a doplňujúci návrh

               5.   Písomné vyhlásenie, ktoré je v registri viac ako tri mesiace a
                     nebolo
                   podpísané aspoň polovicou všetkých poslancov Parlamentu, prepadá.

               5.   Písomné vyhlásenie, ktoré je v registri viac ako tri mesiace a
                     nie je
                   podpísané aspoň polovicou všetkých poslancov Parlamentu, stráca platnosť
                     bez možnosti predĺženia tejto trojmesačnej lehoty.


title: Rozhodnutie Rady 2009/906/SZBP z  8. decembra 2009 o policajnej misii Európskej únie (EUPM) v Bosne a Hercegovine (BaH)

text:
               9.12.2009

               SK

               Úradný vestník Európskej únie

               L 322/22

      ROZHODNUTIE RADY 2009/906/SZBP
   z 8. decembra 2009
   o policajnej misii Európskej únie (EUPM) v Bosne a Hercegovine (BaH)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 19. novembra 2007 prijala jednotnú akciu 2007/749/SZBP o policajnej misii Európskej únie (EUPM) v Bosne a Hercegovine (BaH) (1). Účinnosť uvedenej jednotnej akcie sa končí 31. decembra 2009.

               (2)

               Štruktúra velenia a kontroly EUPM by sa nemala dotýkať zmluvných záväzkov vedúceho misie voči Komisii v oblasti plnenia rozpočtu EUPM.

               (3)

               Pre EUPM by sa mala aktivovať spôsobilosť neustáleho monitorovania.

               (4)

               EUPM sa uskutoční v kontexte situácie, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky stanovené v článku 21 Zmluvy o Európskej únii.

         PRIJALA TOTO ROZHODNUTIE:
   Článok 1
   Misia
   1.   Policajná misia Európskej únie (EUPM) v Bosne a Hercegovine, zriadená jednotnou akciou 2002/210/SZBP (2) bude od 1. januára 2010 pokračovať.
   2.   EUPM pôsobí v súlade s mandátom misie uvedeným v článku 2 a plní kľúčové úlohy stanovené v článku 3.
   Článok 2
   Mandát misie
   Ako súčasť širšieho prístupu založeného na zásadách právneho štátu v Bosne a Hercegovine a v celom regióne podporuje misia EUPM pri zachovaní ostatných schopností v oblasti policajnej reformy a zodpovednosti predovšetkým príslušné orgány Bosny a Hercegoviny zaoberajúce sa presadzovaním práva v boji proti organizovanej trestnej činnosti a zameriava sa najmä na orgány presadzovania práva na štátnej úrovni, na zlepšenie interakcie medzi políciou a prokurátorom a na regionálnu a medzinárodnú spoluprácu.
   EUPM poskytuje operačné poradenstvo osobitného zástupcu Európskej únie (OZEÚ) s cieľom podporiť ho v jeho úlohe. EUPM prostredníctvom svojej práce a svojich sietí v rámci krajiny prispieva k celkovému úsiliu o zabezpečenie toho, aby EÚ bola plne informovaná o vývoji v Bosne a Hercegovine.
   EUPM pôsobí v súlade so všeobecnými cieľmi prílohy 11 k všeobecnej rámcovej mierovej dohode v Bosne a Hercegovine a jej cieľ je podporovaný nástrojmi Európskeho spoločenstva.
   Článok 3
   Kľúčové úlohy misie
   S cieľom splniť misiu sú kľúčové úlohy EUPM tieto:

               1.

               Posilniť operačnú kapacitu a spoločnú spôsobilosť orgánov presadzovania práva zapojených do boja proti organizovanému zločinu a korupcii.

               2.

               Systematicky napomáhať a podporovať plánovanie a vedenie vyšetrovaní v rámci boja proti organizovanej trestnej činnosti a korupcii.

               3.

               Napomáhať a podporovať rozvoj spôsobilostí BaH v oblasti vyšetrovania trestných činov.

               4.

               Zlepšovať spoluprácu medzi políciou a prokuratúrou.

               5.

               Zintenzívniť spoluprácu medzi políciou a väzenským systémom.

               6.

               Prispievať k zabezpečeniu primeranej úrovne zodpovednosti.

         Článok 4
   Štruktúra misie
   1.   EUPM má takúto štruktúru:

               a)

               hlavný štáb v Sarajeve pozostávajúci z vedúceho misie a personálu, ako sa vymedzuje v operačnom pláne (OPLAN);

               b)

               štyri regionálne úrady v Sarajeve, Banja Luke, Mostare a Tuzle;

               c)

               požaduje sa spoločné pôsobenie personálu na vyššej úrovni riadenia a ďalšej kľúčovej úrovni podľa požiadaviek v rámci príslušných orgánov presadzovania práva zapojených do boja proti organizovanému zločinu a korupcii (Štátnej agentúry pre vyšetrovanie a ochranu, hraničnej polície, orgánu pre nepriame zdaňovanie, riaditeľstva pre koordináciu polície, úradu štátneho prokurátora, atď.);

         2.   Tieto prvky sú predmetom ďalších podrobných dojednaní v OPLAN. Koncepciu operácií (CONOPS) a OPLAN schvaľuje Rada.
   Článok 5
   Veliteľ civilnej operácie
   1.   Veliteľom civilných operácií EUPM je riaditeľ štábu pre spôsobilosť civilného plánovania a realizácie (CPCC).
   2.   Veliteľ civilnej operácie velí misii EUPM a riadi ju na strategickej úrovni, pričom podlieha politickej kontrole a strategickému usmerňovaniu zo strany Politického a bezpečnostného výboru (PBV) a celkovej právomoci vysokého splnomocnenca pre spoločnú zahraničnú a bezpečnostnú politiku.
   3.   Veliteľ civilnej operácie zabezpečuje riadne a efektívne vykonávanie rozhodnutí Rady, ako aj rozhodnutí PBV, a to aj vydávaním prípadných potrebných pokynov na strategickej úrovni a poskytovaním rád a technickej pomoci vedúcemu misie.
   4.   Všetok vyslaný personál zostáva v plnom rozsahu pod velením vnútroštátnych orgánov vysielajúceho štátu alebo príslušnej inštitúcie EÚ. Vnútroštátne orgány odovzdajú operačnú kontrolu (OPCON) nad svojím personálom, tímami a jednotkami veliteľovi civilnej operácie.
   5.   Veliteľ civilnej operácie má celkovú zodpovednosť za zabezpečenie toho, aby sa zo strany EÚ riadne plnila povinnosť starostlivosti.
   6.   Veliteľ civilnej operácie a OZEÚ sa podľa potreby vzájomne radia.
   Článok 6
   Vedúci misie
   1.   Vedúci misie preberá zodpovednosť a vykonáva velenie a riadenie EUPM na mieste pôsobenia.
   2.   Vedúci misie velí a riadi personál, tímy a jednotky prispievajúcich štátov, ako ich pridelil veliteľ civilnej operácie, pričom nesie aj administratívnu a logistickú zodpovednosť okrem iného za prostriedky, zdroje a informácie, ktoré sa EUPM poskytli.
   3.   Vedúci misie vydáva pokyny všetkým členom personálu EUPM s cieľom účinne realizovať misiu EUPM na mieste operácie a na základe pokynov na strategickej úrovni od veliteľa civilnej operácie preberá jej koordináciu a každodenné riadenie.
   4.   Vedúci misie zodpovedá za plnenie rozpočtu misie. Na tento účel podpisuje vedúci misie zmluvu s Komisiou.
   5.   Vedúci misie zodpovedá za udržiavanie disciplíny personálu. Disciplinárne konanie voči vyslanému personálu vykonáva príslušný vnútroštátny orgán alebo príslušný orgán EÚ.
   6.   Vedúci misie zastupuje misiu EUPM v operačnej oblasti a zabezpečuje náležité zviditeľňovanie.
   7.   Vedúci misie podľa potreby koordinuje činnosť s ostatnými aktérmi EÚ v teréne. Bez toho, aby bola dotknutá štruktúra velenia, OZEÚ poskytuje vedúcemu misie miestne politické usmernenia.
   Článok 7
   Personál EUPM
   1.   Počet a odborná spôsobilosť členov personálu EUPM zodpovedajú vyhláseniu misie uvedenému v článku 2, kľúčovým úlohám misie uvedeným v článku 3 a štruktúre uvedenej v článku 4.
   2.   Misia EUPM sa skladá hlavne z personálu, ktorý dočasne vyslali členské štáty alebo inštitúcie EÚ. Každý členský štát alebo inštitúcia EÚ znáša náklady na každého člena personálu, ktorého dočasne vyslal alebo vyslala, zahŕňajúce cestovné náklady na cestu na miesto nasadenia a späť, platy, zdravotné poistenie a príspevky iné ako príslušné diéty, ako aj príspevky za náročnú a rizikovú prácu.
   3.   V prípade potreby EUPM môže uzatvoriť zmluvy s medzinárodným civilným personálom a miestnym personálom, pokiaľ potrebné funkcie nebudú poskytovať členovia personálu vyslaní členskými štátmi. V riadne odôvodnených výnimočných prípadoch, keď nie sú k dispozícii vhodné žiadosti členských štátov, sa môžu podľa potreby prijímať na zmluvnom základe štátni príslušníci zúčastňujúcich sa tretích štátov.
   4.   Všetok personál dodržiava minimálne bezpečnostné operačné normy misie a bezpečnostný plán misie podporujúci bezpečnostnú politiku EÚ v teréne. Pokiaľ ide o ochranu utajovaných skutočností EÚ, ktoré sú personálu zverené pri výkone jeho povinností, všetok personál dodržiava bezpečnostné zásady a minimálne normy ustanovené rozhodnutím Rady 2001/264/ES z 19. marca 2001, ktorým sa prijímajú bezpečnostné predpisy Rady (ďalej len „bezpečnostné predpisy Rady“) (3).
   Článok 8
   Postavenie misie a personálu EUPM
   1.   Prijmú sa potrebné opatrenia na predĺženie dohody medzi EÚ a Bosnou a Hercegovinou zo 4. októbra 2002 o činnosti EUPM v Bosne a Hercegovine na obdobie trvania EUPM.
   2.   Za riešenie akýchkoľvek nárokov súvisiacich s vyslaním, ktoré uplatní člen personálu alebo ktoré sa ho týkajú, zodpovedá štát alebo inštitúcia EÚ, ktorá ho vyslala. Dotknutý štát alebo inštitúcia EÚ zodpovedajú za začatie akéhokoľvek konania voči vyslanej osobe.
   3.   Podmienky zamestnávania a práva a povinnosti medzinárodného a miestneho civilného personálu sa ustanovia v zmluvách medzi vedúcim misie a členom personálu.
   Článok 9
   Velenie
   1.   EUPM má ako operácia krízového riadenia jednotné velenie.
   2.   PBV vykonáva pod vedením Rady politickú kontrolu a strategické riadenie EUPM.
   3.   Veliteľ civilnej operácie, ktorý podlieha politickej kontrole a strategickému usmerňovaniu zo strany PBV a celkovej právomoci vysokého splnomocnenca pre spoločnú zahraničnú a bezpečnostnú politiku, je veliteľom misie EUPM na strategickej úrovni a ako taký vydáva pokyny vedúcemu misie, radí mu a poskytuje mu technickú podporu.
   4.   Veliteľ civilnej operácie podáva Rade správy prostredníctvom vysokého splnomocnenca pre spoločnú zahraničnú a bezpečnostnú politiku.
   5.   Vedúci misie velí misii EUPM a riadi ju na mieste operácie a priamo zodpovedá veliteľovi civilnej operácie.
   Článok 10
   Politická kontrola a strategické riadenie
   1.   PBV pod vedením Rady vykonáva politickú kontrolu a strategické riadenie EUPM. Rada týmto poveruje PBV, aby prijímal príslušné rozhodnutia v súlade s tretím odsekom článku 38 zmluvy. Toto poverenie zahŕňa právomoc vymenovať vedúceho misie na návrh vysokého splnomocnenca pre spoločnú zahraničnú a bezpečnostnú politiku a meniť a dopĺňať CONOPS a OPLAN. Rada si ponecháva právomoc rozhodovať o cieľoch a ukončení EUPM.
   2.   PBV pravidelne podáva Rade správy.
   3.   Veliteľ civilnej operácie a vedúci misie pravidelne a podľa potreby podávajú PBV správy o oblastiach, za ktoré sú zodpovední.
   Článok 11
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, sa tretie štáty môžu vyzvať, aby prispeli na EUPM za predpokladu, že budú znášať náklady na vyslanie svojho personálu vrátane platov, poistenia proti akémukoľvek riziku, diét a cestovných nákladov na cestu do Bosny a Hercegoviny a späť, a že v prípade potreby prispejú na prevádzkové náklady EUPM.
   2.   Tretie štáty, ktoré prispievajú na EUPM, majú rovnaké práva a povinnosti, pokiaľ ide o každodenné riadenie EUPM, ako členské štáty EÚ.
   3.   Rada týmto poveruje PBV, aby prijímal príslušné rozhodnutia o prijatí navrhovaných príspevkov a zriadil výbor prispievateľov.
   4.   Podrobnosti týkajúce sa účasti tretích štátov sa stanovia v dohodách, ktoré sa uzavrú v súlade s článkom 37 zmluvy. Vysoký splnomocnenec pre spoločnú zahraničnú a bezpečnostnú politiku môže dojednať takéto dohody. Ak EÚ a tretí štát uzavrú dohodu, ktorá ustanovuje rámec účasti tohto tretieho štátu na operáciách krízového riadenia EÚ, v kontexte misie sa uplatňujú ustanovenia tejto dohody.
   Článok 12
   Finančné opatrenia
   1.   Referenčná suma určená na pokrytie výdavkov spojených s EUPM v roku 2010 je 14 100 000 EUR.
   2.   Všetky výdavky sa spravujú v súlade s pravidlami a postupmi Spoločenstva, ktoré sa vzťahujú na všeobecný rozpočet Európskej únie. Vedúci misie môže v súlade s nariadením o rozpočtových pravidlách uzavierať technické dojednania s členskými štátmi EÚ, zúčastnenými tretími štátmi a inými medzinárodnými aktérmi, pokiaľ ide o poskytovanie zariadenia, služieb a priestorov pre misiu EUPM. Vedúci misie zodpovedá za riadenie skladu s použitým vybavením, ktoré sa môže použiť v prípade naliehavej potreby aj pri nasadzovaní v rámci EBOP. Štátni príslušníci zúčastňujúcich sa tretích štátov a štátni príslušníci hostiteľskej krajiny môžu predkladať ponuky do verejnej súťaže..
   3.   Vedúci misie podáva Komisii, ktorá nad ním vykonáva dohľad, úplné správy o činnostiach uskutočnených v rámci svojej zmluvy.
   4.   Finančné opatrenia rešpektujú operačné požiadavky EUPM vrátane kompatibility vybavenia a interoperability jej tímov.
   5.   Výdavky spojené s EUPM sa považujú za oprávnené od 1. januára 2010.
   Článok 13
   Bezpečnosť
   1.   Veliteľ civilnej operácie riadi plánovanie bezpečnostných opatrení vedúceho misie a v koordinácii s bezpečnostným úradom Generálneho sekretariátu Rady a v súlade s článkami 5 a 9 zabezpečuje ich riadne a účinné plnenie v rámci misie EUPM.
   2.   Vedúci misie je zodpovedný za bezpečnosť EUPM a dodržiavanie minimálnych bezpečnostných požiadaviek, ktoré sa vzťahujú na EUPM, v súlade s politikou EÚ v oblasti bezpečnosti personálu rozmiestneného mimo EÚ v operačnej kapacite podľa hlavy V zmluvy a jej podporných nástrojov.
   3.   Vedúcemu misie pomáha vyšší bezpečnostný úradník misie (SMSO – Senior Mission Security Officer), ktorý mu podáva správy a udržiava úzky funkčný vzťah s bezpečnostným úradom Generálneho sekretariátu Rady.
   4.   Vedúci misie vymenuje oblastných bezpečnostných dôstojníkov v štyroch regionálnych úradoch misie, ktorí sú pod dohľadom SMSO zodpovední za každodenné riadenie všetkých bezpečnostných aspektov príslušných prvkov EUPM.
   5.   Personál EUPM sa pred prevzatím povinnosti zúčastní povinného bezpečnostného výcviku v súlade s operačným plánom OPLAN. Pravidelne tiež absolvuje doškoľovania na mieste operácie, ktoré organizuje SMSO.
   Článok 14
   Koordinácia
   1.   Bez toho, aby bola dotknutá štruktúra velenia, vedúci misie svoju činnosť úzko koordinuje s delegáciou EÚ v BaH, aby zabezpečil súlad činností EÚ na podporu Bosny a Hercegoviny.
   2.   Vedúci misie svoju činnosť úzko koordinuje s vedúcim misie EÚ v BaH.
   3.   Vedúci misie spolupracuje s ostatnými medzinárodnými aktérmi, ktorí sú v krajine prítomní, najmä s OBSE, Radou Európy a v rámci medzinárodného programu pre pomoc pri odbornej príprave kriminálneho vyšetrovania (ICITAP).
   Článok 15
   Poskytovanie utajovaných skutočností
   1.   Vysoký splnomocnenec pre spoločnú zahraničnú a bezpečnostnú politiku je oprávnený podľa potreby a v súlade s potrebami EUPM poskytnúť v súlade s bezpečnostnými nariadeniami Rady tretím štátom pridruženým k tomuto rozhodnutiu utajované skutočnosti a dokumenty EÚ vypracované na účely misie až po stupeň „RESTREINT UE“.
   2.   V prípade osobitnej a okamžitej operačnej potreby je vysoký splnomocnenec pre spoločnú zahraničnú a bezpečnostnú politiku tiež oprávnený sprístupniť hostiteľskému štátu akékoľvek utajované skutočnosti a dokumenty EÚ vypracované na účely EUPM až po stupeň „RESTREINT UE“ v súlade s bezpečnostnými nariadeniami Rady. Vo všetkých ostatných prípadoch sa takéto skutočnosti a dokumenty poskytnú hostiteľskému štátu v súlade s náležitými postupmi pre spoluprácu tohto hostiteľského štátu s EÚ.
   3.   Vysoký splnomocnenec pre spoločnú zahraničnú a bezpečnostnú politiku je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady súvisiacich s EUPM a na ktoré sa vzťahuje povinnosť zachovávania služobného tajomstva podľa článku 6 ods. 1 rokovacieho poriadku Rady (4).
   Článok 16
   Hodnotenie
   Proces preskúmania každých šesť mesiacov v súlade s hodnotiacimi kritériami uvedenými v CONOPS-e a OPLAN-e umožní podľa potreby upraviť činnosti EUPM.
   Článok 17
   Spôsobilosť neustáleho monitorovania
   Pre EUPM sa aktivuje spôsobilosť neustáleho monitorovania.
   Článok 18
   Nadobudnutie účinnosti a trvanie
   Toto rozhodnutie nadobúda účinnosť dňom jej prijatia.
   Uplatňuje sa od 1. januára 2010 do 31. decembra 2011. O rozpočte na rok 2011 rozhodne Rada zvlášť.
   Článok 19
   Uverejnenie
   1.   Toto rozhodnutie sa uverejní v Úradnom vestníku Európskej únie.
   2.   Rozhodnutia PBV podľa článku 10 ods. 1 týkajúce sa vymenovania vedúceho misie sa tiež uverejnia v Úradnom vestníku Európskej únie.

      V Bruseli 8. decembra 2009

            Za Radu

            predseda

         C. BILDT

      (1)  Ú. v. EÚ L 303, 21.11.2007, s. 40.

      (2)  Ú. v. ES L 70, 13.3.2002, s. 1.

      (3)  Ú. v. ES L 101, 11.4.2001, s. 1.

      (4)  Rozhodnutie Rady 2006/683/ES, Euratom z 15. septembra 2006, ktorým sa mení a dopĺňa rokovací poriadok Rady (Ú. v. EÚ L 285, 16.10.2006, s. 47).


title: Rozhodnutie Rady z 28. mája 2001, ktorým sa v mene Európskeho spoločenstva uzatvára výmena listov zaznamenávajúca spoločnú zhodu dosiahnutú v otázke pristúpenia Kórejskej republiky k spoločnej zhode na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom

text:
Dôležité právne oznámenie

|

32001D0421

Úradný vestník L 151 , 07/06/2001 S. 0034 - 0034

		Rozhodnutie Radyz 28. mája 2001,ktorým sa v mene Európskeho spoločenstva uzatvára výmena listov zaznamenávajúca spoločnú zhodu dosiahnutú v otázke pristúpenia Kórejskej republiky k spoločnej zhode na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom(2001/421/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 170, v súvislosti s prvou vetou prvého pododseku článku 300 ods. 2 a prvého pododseku článku 300 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže:(1) medzinárodná spolupráca v oblasti inteligentných výrobných systémov posilní vedecký a technický základ spoločenstva v priemysle a prispeje ku vyššej konkurencieschopnosti priemyslu spoločenstva;(2) bola uzatvorená výmena listov medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom [2] zaznamenávajúca spoločnú zhodu na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov (IMS), tak ako je stanovené v priloženom mandáte IMS;(3) mandát IMS stanovuje ustanovenia pre prijímanie nových členov v kapitole IX;(4) Kórejská republika sa uchádzala o členstvo v IMS podľa kapitoly IX mandátu IMS;(5) Kórejská republika vyhovela mandátu IMS a príspevky Kórejskej republiky v rámci IMS umožnili vytvoriť pozitívny názor na spoluúčasť tohto regiónu a Medzinárodný riadiaci výbor IMS 12. novembra 1999 odporučil, aby Kórejská republika by mala mať zastúpenie v Medzinárodnom riadiacom výbore IMS,ROZHODLA TAKTO:Článok 1Týmto sa v mene spoločenstva schvaľuje výmena listov zaznamenávajúca spoločnú zhodu dosiahnutú v otázke pristúpenia Kórejskej republiky k spoločnej zhode na zásadách medzinárodnej spolupráce vo výskumných a rozvojových činnostiach v oblasti inteligentných výrobných systémov (IMS) medzi Európskym spoločenstvom a Spojenými štátmi americkými, Japonskom, Austráliou, Kanadou, Nórskom a Švajčiarskom.Text výmeny listov je pripojený k tomuto rozhodnutiu.Článok 2Predseda Rady je týmto oprávnený vymenovať osobuy) splnomocnenú(é) na podpísanie výmeny listov zaväzujúcu spoločenstvo.V Bruseli 28. mája 2001Za RadupredsedaT. Östros[1] Stanovisko bolo poskytnuté 3. apríla 2001 (ešte neuverejnené v úradnom vestníku).[2] Ú. v. ES L 161, 18.6.1997, s. 2.--------------------------------------------------


title: Rozhodnutie Rady 2006/1000/SZBP z  11. decembra 2006 o vykonávaní jednotnej akcie 2002/589/SZBP na účely príspevku Európskej únie k boju proti destabilizačnému akumulovaniu a rozširovaniu ručných a ľahkých zbraní v Latinskej Amerike a Karibiku

text:
               22.12.2006

               SK

               Úradný vestník Európskej únie

               L 367/77

      ROZHODNUTIE RADY 2006/1000/SZBP
   z 11. decembra 2006
   o vykonávaní jednotnej akcie 2002/589/SZBP na účely príspevku Európskej únie k boju proti destabilizačnému akumulovaniu a rozširovaniu ručných a ľahkých zbraní v Latinskej Amerike a Karibiku
   RADA EURÓPSKEJ ÚNIE,
   so zreteľom na jednotnú akciu 2002/589/SZBP (1) z 12. júla 2002 o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní, a najmä na jej články 6 a 7, v spojení s druhou zarážkou článku 23 ods. 2 Zmluvy o Európskej únii,
   keďže:

               (1)

               Rozhodnutia Rady 2001/200/SZBP (2) a 2003/543/SZBP (3) prispeli k boju proti nekontrolovanému akumulovaniu a rozširovaniu ručných a ľahkých zbraní, ktoré predstavovali hrozbu pre mier a bezpečnosť a znižovali možnosti trvalo udržateľného rozvoja, okrem iného aj v Latinskej Amerike a Karibiku, a to prostredníctvom Regionálneho centra Organizácie Spojených národov pre mier, odzbrojenie a rozvoj v Latinskej Amerike a Karibiku (UN-LiREC) v Lime, ktoré koná v mene odboru OSN pre otázky odzbrojenia (DDA).

               (2)

               Od roku 2001 pomáha finančný príspevok Európskej únie zabezpečovať kurzy odbornej prípravy pre orgány činné v trestnom konaní, poslancov parlamentu v regióne a ich poradcov pre právne predpisy v oblasti strelných zbraní, vývoj databáz ako aj likvidáciu zbraní a riadenie zásob. UN-LiREC a DDA požiadali Európsku úniu o ďalšiu a zároveň záverečnú podporu s cieľom dokončiť tieto činnosti.

               (3)

               Európska únia preto zamýšľa ukončiť svoju finančnú pomoc pre činnosti UN-LiREC. Malo by ísť o posledný príspevok Európskej únie na tieto činnosti,

         PRIJALA TOTO ROZHODNUTIE:
   Článok 1
   1.   Európska únia ukončí svoj príspevok pre UN-LiREC na boj proti destabilizačnému akumulovaniu a rozširovaniu ručných a ľahkých zbraní v Latinskej Amerike a Karibiku.
   2.   Na účely odseku 1 Európska únia pomôže centru UN-LiREC pri:

               a)

               podpore zodpovednosti jednotlivých krajín za činnosti súvisiace s programom Organizácie Spojených národov z roku 2001 na prevenciu, boj a odstraňovanie nedovoleného obchodovania s ručnými a ľahkými zbraňami vo všetkých jeho aspektoch;

               b)

               prepojení týchto činností s podobnými činnosťami, ktoré vykonávajú členské štáty, a

               c)

               vypracovaní súboru informácií pre odbornú prípravu v oblasti najlepších postupov pre iné regióny sveta, ako napríklad Afriku a juhovýchodnú Európu.

         Podrobný popis činností sa uvádza v prílohe.
   3.   V súlade so spôsobmi ustanovenými v tomto rozhodnutí sa zabezpečí náležité zviditeľnenie príspevku Európskej únie na činnosti uvedené v prílohe, a to aj prostredníctvom primeraných opatrení, ktoré prijme UN-LiREC.
   Článok 2
   1.   Referenčná finančná suma na účely uvedené v článku 1 je 700 000 EUR.
   2.   Na účely tohto rozhodnutia uzavrie Komisia finančnú dohodu s DDA, v ktorého mene UN-LiREC koná, o podmienkach použitia príspevku Európskej únie, ktorý bude mať formu grantu. V tejto dohode o financovaní sa stanoví úloha UN-LiREC/DDA vhodným spôsobom poskytovať informácie a zabezpečiť zviditeľnenie príspevku Európskej únie na projekt primerané jeho výške.
   3.   Komisia dohliada na riadne využívanie príspevku Európskej únie. Na tento účel sa Komisia poverí úlohou kontrolovať a hodnotiť finančné aspekty vykonávania tohto rozhodnutia.
   4.   Riadenie výdavkov financovaných zo všeobecného rozpočtu Európskej únie, ktoré sú stanovené v odseku 1, podlieha postupom a pravidlám Spoločenstva, ktoré sa vzťahujú na rozpočtové záležitosti, s výnimkou toho, že akékoľvek predbežné financovanie neostáva vlastníctvom Spoločenstva. Toto riadenie sa bude vykonávať v súlade s ustanoveniami finančnej a administratívnej rámcovej dohody medzi Európskym spoločenstvom a Organizáciou Spojených národov z 29. apríla 2003.
   Článok 3
   1.   Predsedníctvo, ktorému pomáha generálny tajomník Rady/vysoký splnomocnenec pre SZBP, zodpovedá za vykonávanie tohto rozhodnutia a podáva Rade správy o jeho vykonávaní. Komisia je do týchto úloh plne zapojená, pričom najmä poskytuje informácie o vykonávaní finančných aspektov.
   2.   Komisia predkladá pravidelné správy príslušným orgánom Rady v súlade s článkom 2 ods. 2. Tieto informácie vychádzajú najmä z pravidelných správ, ktoré UN-LiREC/DDA podáva v rámci zmluvného vzťahu s Komisiou tak, ako sa uvádza v článku 2 ods. 2.
   Článok 4
   Toto rozhodnutie nadobúda účinnosť dňom jeho prijatia. Stráca účinnosť 12 mesiacov po uzavretí dohody o financovaní uvedenej v článku 2 ods. 2.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 11. decembra 2006

            Za Radu

            predseda

         E. TUOMIOJA

      (1)  Ú. v. ES L 191, 19.7.2002, s. 1.

      (2)  Ú. v. ES L 72, 14.3.2001, s. 1.

      (3)  Ú. v. EÚ L 185, 24.7.2003, s. 59.

      PRÍLOHA
      Odborná príprava školiteľov a projekt databázy, tretia fáza
      Tretia a záverečná fáza projektu UN-LiREC pozostáva z dvoch hlavných súborov činností. Prvý zahŕňa pokračovanie v prebiehajúcich činnostiach, zatiaľ čo druhý pozostáva z aplikácie práce, ktorú vykonalo UN-LiREC, na súvisiace činnosti, ktoré sa v Európe vykonávajú na podporu politiky EÚ v juhovýchodnej Európe a iných regiónoch sveta, ako napr. v Afrike.
      Prvý súbor činností
      1.   Odborná príprava školiteľov

                  1.1

                  Podpora vnútroštátnych kurzov odbornej prípravy o vyšetrovacích technikách prostredníctvom predstaviteľov orgánov činných v trestnom konaní, ktorých v minulosti školil UN-LiREC;

                  1.2

                  podpora rozvoja regionálneho centra odbornej prípravy v oblasti verejnej bezpečnosti, ktoré zriadila Brazília a ktorého cieľom je koordinovať budúcu regionálnu činnosť týkajúcu sa kurzov odbornej prípravy, a

                  1.3

                  uskutočňovanie pokročilých kurzov odbornej prípravy o spravodajstve a medzinárodnej spolupráci.

            2.   Databázy týkajúce sa strelných zbraní

                  2.1

                  Ďalší vývoj databáz SALSA (Administratívny systém ručných zbraní a ľahkých zbraní) a

                  2.2

                  integrácia databáz SALSA do iných databáz orgánov z regiónu činných v trestnom konaní.

            3.   Iniciatíva parlamentnej výmeny

                  3.1

                  Pokračovanie kurzov odbornej prípravy pre poslancov parlamentu v regióne a

                  3.2

                  technická podpora reformy právnych predpisov v oblasti strelných zbraní.

            4.   Likvidácia zbraní a riadenie zásob

                  4.1

                  Pokračovanie v práci na podporu likvidácie zbraní a riadenia zásob a

                  4.2

                  podpora vnútroštátnych programov likvidácie.

            Druhý súbor činností
      Prepojenie činností v Latinskej Amerike a Karibiku s činnosťami súvisiacimi s Európou a výmena znalostí a skúseností medzi Latinskou Amerikou a Karibikom a inými regiónmi sveta

                  1.

                  Hodnotenie európskych právnych predpisov v oblasti strelných zbraní a presadzovanie kódexu správania EÚ o kontrole vývozu zbraní s cieľom určiť, ktoré skúsenosti môžu slúžiť na zlepšenie právnych predpisov v Latinskej Amerike a Karibiku: navrhovaná spolupráca s Európskym parlamentom

                  2.

                  Rozšírenie a prispôsobenie databázového systému SALSA tak, aby zahŕňal výmenu informácií s členskými štátmi s cieľom uľahčiť koordináciu a spoluprácu medzi týmito dvoma regiónmi: navrhovaná spolupráca s inými subjektmi, ktoré sa zaoberajú otázkou nelegálneho obchodovania so zbraňami, ako napríklad vnútroštátne orgány činné v trestnom konaní a EUROPOL

                  3.

                  Prispôsobenie materiálov pre kurzy odbornej prípravy, ktoré vypracovalo UN-LiREC, potrebám a možnostiam krajín v iných regiónoch sveta tak, aby sa zvýšila hodnota skúseností

                  4.

                  Zhodnotenie využívania možností na spoluprácu a ich určovanie v odporúčaniach, ktoré hlavy štátov a predsedovia vlád z Latinskej Ameriky, Karibiku a Európy vydali na samitoch v Rio de Janeiro, Madride a Mexiku, v súvislosti s otázkou strelných zbraní, konkrétne určenie vyhlásení zo samitov, ktoré sa týkajú uvedených činností

            Činnosti vyvrcholia zriadením miesta kombinovaného velenia (CCP), ktoré bude celoregionálnym centrom operácií regionálneho centra odbornej prípravy v oblasti verejnej bezpečnosti v hlavnom meste Brazílie koordinujúcim odbornú prípravu a iné činnosti súvisiace so strelnými zbraňami s prácou približne 3 000 úradníkov v 33 krajinách. Do konca roku 2007 sa celý balík kurzov odbornej prípravy presunie z UN-LiREC do CCP a jednotlivých krajín s cieľom podporiť zodpovednosť jednotlivých krajín. CCP bude tiež slúžiť ako uzol prepájajúci túto sieť subjektov činných v trestnom konaní s inými regiónmi.


title: 2012/451/EÚ: Rozhodnutie Rady z  24. júla 2012 o pozícii, ktorú má Európska únia zaujať v Spoločnom výbore EHP k zmenám a doplneniam prílohy XX (Životné prostredie) k Dohode o EHP

text:
               1.8.2012

               SK

               Úradný vestník Európskej únie

               L 205/1

         ROZHODNUTIE RADY
   z 24. júla 2012
   o pozícii, ktorú má Európska únia zaujať v Spoločnom výbore EHP k zmenám a doplneniam prílohy XX (Životné prostredie) k Dohode o EHP
   (2012/451/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP Spoločný výbor EHP môže rozhodnúť okrem iného o zmene a doplnení prílohy XX k Dohode o EHP.

               (3)

               Príloha XX k Dohode o EHP obsahuje ustanovenia a dojednania týkajúce sa životného prostredia.

               (4)

               Smernicu Európskeho parlamentu a Rady 2009/29/ES z 23. apríla 2009, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov (3), je vhodné začleniť do Dohody o EHP.

               (5)

               Nariadenie Komisie (EÚ) č. 1031/2010 z 12. novembra 2010 o harmonograme, správe a iných aspektoch obchodovania s emisnými kvótami skleníkových plynov formou aukcie podľa smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (4), zmenené a doplnené nariadením Komisie (EÚ) č. 1210/2011 z 23. novembra 2011, ktorým sa mení a dopĺňa nariadenie (EÚ) č. 1031/2010 najmä s cieľom určiť množstvo emisných kvót skleníkových plynov určených na obchodovanie formou aukcií do roku 2013 (5), je vhodné začleniť do Dohody o EHP. Je vhodné začleniť aj iné akty Komisie prijaté na základe smernice 2003/87/ES (6) do Dohody o EHP.

               (6)

               Mali by sa stanoviť určité úpravy vo vzťahu k smernici 2003/87/ES v znení zmien a doplnení smernice 2009/29/ES a nariadenia (EÚ) č. 1031/2010; sú odôvodnené rozšírením schémy Európskej únie na obchodovanie s emisnými kvótami na štáty EZVO, ktoré sú členmi EHP.

               (7)

               Príloha XX k Dohode o EHP by sa preto mala zodpovedajúcim spôsobom zmeniť a doplniť.

               (8)

               Pozícia Európskej únie v Spoločnom výbore EHP by preto mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Spoločnom výbore EHP v súvislosti s navrhovanou zmenou a doplnením prílohy XX (Životné prostredie) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2012

            Za Radu

            predseda

         A. D. MAVROYIANNIS

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú. v. EÚ L 140, 5.6.2009, s. 63.

      (4)  Ú. v. EÚ L 302, 18.11.2010, s. 1.

      (5)  Ú. v. EÚ L 308, 24.11.2011, s. 2.

      (6)  Ú. v. EÚ L 275, 25.10.2003, s. 32.

      NÁVRH
      ROZHODNUTIE SPOLOČNÉHO VÝBORU EHP č. …/2012
      z ,
      ktorým sa mení a dopĺňa príloha XX (Životné prostredie) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:

                  (1)

                  Príloha XX k Dohode o EHP bola zmenená a doplnená rozhodnutím Spoločného výboru EHP č. …/... z … (1).

                  (2)

                  Nariadenie Komisie (EÚ) č 1031/2010 z 12. novembra 2010 o harmonograme, správe a iných aspektoch obchodovania s emisnými kvótami skleníkových plynov formou aukcie podľa smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (2) sa má začleniť do Dohody o EHP.

                  (3)

                  Nariadenie Komisie (EÚ) č. 550/2011 zo 7. júna 2011, ktorým sa podľa smernice Európskeho parlamentu a Rady 2003/87/ES stanovujú určité obmedzenia vzťahujúce sa na využívanie medzinárodných kreditov z projektov priemyselných plynov (3), sa má začleniť do Dohody o EHP.

                  (4)

                  Nariadenie Komisie (EÚ) č. 1210/2011 z 23. novembra 2011, ktorým sa mení a dopĺňa nariadenie (EÚ) č. 1031/2010 najmä s cieľom určiť množstvo emisných kvót skleníkových plynov určených na obchodovanie formou aukcií do roku 2013 (4), sa má začleniť do Dohody o EHP.

                  (5)

                  Smernica Európskeho parlamentu a Rady 2009/29/ES z 23. apríla 2009, ktorou sa mení a dopĺňa smernica 2003/87/ES s cieľom zlepšiť a rozšíriť schému Spoločenstva na obchodovanie s emisnými kvótami skleníkových plynov (5), sa má začleniť do Dohody o EHP.

                  (6)

                  Rozhodnutie Komisie 2010/2/EÚ z 24. decembra 2009, ktorým sa podľa smernice Európskeho parlamentu a Rady 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka (6), sa má začleniť do Dohody o EHP.

                  (7)

                  Rozhodnutie Komisie 2010/345/EÚ z 8. júna 2010, ktorým sa mení a dopĺňa rozhodnutie 2007/589/ES, pokiaľ ide o usmernenia o monitorovaní a predkladaní správ o emisiách skleníkových plynov zo zachytávania, prepravy a geologického ukladania oxidu uhličitého (7) (CO2), sa má začleniť do Dohody o EHP.

                  (8)

                  Rozhodnutie Komisie 2010/670/EÚ z 3. novembra 2010, ktorým sa ustanovujú kritériá a opatrenia na financovanie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2, ako aj demonštračných projektov využívajúcich inovačné technológie výroby energie z obnoviteľných zdrojov v rámci systému obchodovania s emisnými kvótami skleníkových plynov v Spoločenstve vytvoreného smernicou Európskeho parlamentu a Rady 2003/87/ES (8), sa má začleniť do Dohody o EHP.

                  (9)

                  Rozhodnutie Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES (9), platné v celej Únii, sa má začleniť do Dohody o EHP.

                  (10)

                  Rozhodnutie Komisie 2011/540/EÚ z 18. augusta 2011 o zmene a doplnení rozhodnutia 2007/589/ES, pokiaľ ide o zaradenie usmernení o monitorovaní a predkladaní správ o emisiách skleníkových plynov z nových činností a plynov (10), sa má začleniť do Dohody o EHP.

                  (11)

                  Rozhodnutie Komisie 2011/745/EÚ z 11. novembra 2011, ktorým sa menia a dopĺňajú rozhodnutia Komisie 2010/2/EÚ a 2011/278/EÚ, pokiaľ ide o zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka (11), sa má začleniť do Dohody o EHP.

                  (12)

                  Toto rozhodnutie spoločného výboru nemá vplyv na autonómiu zmluvných strán pri medzinárodných rokovaniach o zmene klímy, najmä v kontexte Rámcového dohovoru Organizácie Spojených národov o zmene klímy a Kjótskeho protokolu alebo akejkoľvek inej medzinárodnej dohody o zmene klímy, s výnimkou aspektov dôležitých pre systém EÚ na obchodovanie s emisiami (ďalej len „EÚ ETS“), ktoré sú začlenené do Dohody o EHP. Štáty EZVO však náležite zohľadnia záväzky, ktoré prijali v rámci Dohody o EHP. Každý štát EZVO je zodpovedný za realizáciu politík a opatrení s cieľom splniť medzinárodné záväzky na základe Rámcového dohovoru Organizácie Spojených národov o zmene klímy, Kjótskeho protokolu a akejkoľvek inej medzinárodnej dohody týkajúce sa zmeny klímy.

                  (13)

                  Účasťou štátov EZVO v EÚ ETS nie je dotknutá účasť štátov EZVO na akomkoľvek flexibilnom nástroji zameranom na zníženie emisií.

                  (14)

                  Rozšírenie EÚ ETS na zariadenia v štátoch EZVO znamená zvýšenie celkového množstva kvót v EÚ ETS ako celku v súlade s článkami 9 a 9a smernice 2003/87/ES (12). Štáty EZVO uvedú v časti A dodatku k smernici príslušné číselné údaje, aby mohla Komisia stanoviť priemerné ročné celkové množstvo kvót pre celý EHP.

                  (15)

                  Komisia informuje štáty EZVO o rokovaniach a uzavretí dohôd s tretími krajinami v súlade s článkom 11a smernice 2003/87/ES a o dôsledkoch, ktoré by to mohlo mať na používanie certifikovaných znížení emisií (CER).

                  (16)

                  Po uzatvorení dohody podľa článkov 11a alebo 25 smernice 2003/87/ES nebudú štáty EZVO ani ich prevádzkovatelia diskriminovaní v porovnaní s členskými štátmi EÚ a ich prevádzkovateľmi.

                  (17)

                  Komisia informuje štáty EZVO o vykonávaní článku 24a ods. 1 smernice 2003/87/ES a o dôsledkoch, ktoré by to mohlo mať na množstvo kvót v rámci EU ETS.

                  (18)

                  Štáty EZVO plne podporujú skutočnosť, že výška kvót pridelených formou aukcie sa v rámci EU ETS zvyšuje, s cieľom v roku 2027 dosiahnuť ukončenie bezodplatného prideľovania kvót. Cieľom štátov EZVO vždy bolo zvýšiť percentuálny podiel kvót, ktoré sú pridelené za platbu. Štáty EZVO pripomínajú úpravu e) stanovenú v článku 1 bode 2 rozhodnutia Spoločného výboru EHP č. 146/2007 (13), ktorým sa do Dohody o EHP začleňuje smernica 2003/87/ES.

                  (19)

                  Štáty EZVO využijú spoločné aukčné platformy ustanovené podľa článku 26 nariadenia (EÚ) č. 1031/2010 a menujú aukčného kontrolóra vybraného podľa článku 24 tohto nariadenia na monitorovanie aukcií príslušných kvót. V dôsledku toho, že štáty EZVO sa nezúčastňujú na jednotnej akcii, v rámci postupov verejného obstarávania pri ustanovení spoločných aukčným platforiem a aukčného kontrolóra nemusia plniť žiadne konkrétne úlohy. Po ich ustanovení každý štát EZVO vyvinie všetko úsilie na to, aby uzatvoril s nimi zmluvu. Komisia bude podľa možnosti dohliadať na to, aby aukčné platformy uzatvorili zmluvu so štátmi EZVO mutatis mutandis, za rovnakých podmienok, ako sú podmienky stanovené pre zúčastnené členské štáty EÚ v zmluvách, ktoré sú výsledkom spoločných postupov verejného obstarávania, za podmienky, že štáty EZVO zoskupia v aukcii svoje kvóty s kvótami zúčastnených členských štátov EÚ. Pokiaľ ide o aukčného kontrolóra, Komisia bude podľa možnosti dohliadať na to, aby aukčný kontrolór uzatvoril zmluvu so štátmi EZVO mutatis mutandis, za rovnakých podmienok, ako sú podmienky stanovené buď pre zúčastnené členské štáty EÚ alebo pre nezúčastnené členské štáty EÚ, v závislosti od toho, či sa štáty EZVO rozhodnú zoskupiť v aukcii svoje kvóty s kvótami zúčastnených členských štátov EÚ, alebo či sa rozhodnú nezoskupiť ich.

                  (20)

                  Rozpočtové otázky nie sú súčasťou Dohody o EHP. Finančné príspevky štátov EZVO pre členské štáty EÚ sa dojednajú prostredníctvom finančných mechanizmov EHP. Uplatňovaním ustanovení smernice 2003/87/ES, ktoré sa týkajú týchto otázok, a uplatňovanie kritérií pre rozdelenie určitých percentuálnych podielov z celkového množstva kvót, s ktorými sa má obchodovať formou aukcie, medzi určité členské štáty EÚ, podľa článku 10 ods. 2 písm. b) a c) a príloh IIa a IIb k smernici 2003/87/ES, nie je preto dotknutý rozsah pôsobnosti Dohody o EHP.

                  (21)

                  Dozorný úrad EZVO bude úzko spolupracovať s Komisiou vždy, keď bude vyzvaný, aby vykonal úlohy súvisiace so štátmi EZVO, za ktoré je Komisia zodpovedná, pokiaľ ide o členské štáty EÚ, podľa smernice 2003/87/ES, nariadenia (ES) č. 2216/2004, rozhodnutia 2007/589/ES a rozhodnutia 2006/780/ES. Tieto úlohy okrem iného zahŕňajú posúdenie vnútroštátnych vykonávacích opatrení uvedených v článku 11 smernice 2003/87/ES a každé uplatňovanie jednostranného začlenenia dodatočných činností a plynov podľa článku 24 uvedenej smernice,

            PRIJAL TOTO ROZHODNUTIE:
      Článok 1
      Príloha XX k Dohode o EHP sa mení a dopĺňa takto:

                  1.

                  V bode 21al (smernica Európskeho parlamentu a Rady 2003/87/ES) sa dopĺňa táto zarážka:

                              „—

                                 32009 L 0029: smernica Európskeho parlamentu a Rady 2009/29/ES z 23. apríla 2009 (Ú. v. EÚ L 140, 5.6.2009, s. 63).“

                  2.

                  Úpravy v bode 21al (smernica Európskeho parlamentu a Rady 2003/87/ES) sa nahrádzajú takto:
                  „Ustanovenia smernice sa na účely tejto dohody vykladajú s týmito úpravami:

                              a)

                              Bez toho, aby bol dotknutý budúci vývoj určený Spoločným výborom EHP, je potrebné poznamenať, že do tejto dohody nie sú začlenené tieto akty Spoločenstva:

                                          i)

                                          rozhodnutie Rady 2002/358/ES z 25. apríla 2002, ktoré sa týka schválenia Kjótskeho protokolu k Rámcovému dohovoru Organizácie Spojených národov o klimatických zmenách a spoločnom plnení záväzkov z neho vyplývajúcich v mene Európskeho spoločenstva (14);

                                          ii)

                                          rozhodnutie Európskeho parlamentu a Rady č. 280/2004/ES z 11. februára 2004 o mechanizme sledovania emisií skleníkových plynov v Spoločenstve a uplatňovania Kjótskeho protokolu (15).

                              b)

                              V čase začleňovania smernice neprebieha na území Lichtenštajnska žiadna činnosť leteckej dopravy, ako je vymedzená v smernici. Len čo na území Lichtenštajnska bude príslušná činnosť leteckej dopravy prebiehať, tento štát bude dodržiavať smernicu.

                              c)

                              Do článku 3c ods. 4 sa dopĺňa tento pododsek:
                              ‚Spoločný výbor EHP rozhodne v súlade s postupmi ustanovenými v dohode a na základe číselných údajov poskytnutých Dozorným úradom EZVO v spolupráci s úradom Eurocontrol pri začleňovaní rozhodnutia Komisie do Dohody o EHP o historických emisiách z leteckej dopravy v celom EHP pripočítaním príslušných číselných údajov týkajúcich sa letov v rámci území štátov EZVO a medzi nimi a letov medzi štátmi EZVO a tretími krajinami k uvedenému rozhodnutiu Komisie.‘

                              d)

                              V článku 3d ods. 4 sa vypúšťa druhý pododsek.

                              e)

                              Do článku 3e ods. 2 a do článku 3f ods. 4 sa dopĺňa tento pododsek:
                              ‚Do toho istého dátumu štáty EZVO predložia prijaté žiadosti Dozornému úradu EZVO, ktorý ich okamžite predloží Komisii.‘

                              f)

                              Do článku 3e ods. 3 sa dopĺňajú tieto pododseky:
                              ‚Spoločný výbor EHP rozhodne v súlade s postupmi ustanovenými v dohode a na základe číselných údajov poskytnutých Dozorným orgánom EZVO v spolupráci s úradom Eurocontrol, pri začleňovaní rozhodnutia Komisie do Dohody o EHP, o počte platnom v celom EHP týkajúcom sa celkového počtu kvót, o počte kvót na obchodovanie formou aukcie, o počte kvót v osobitnej rezerve a o počte voľných kvót pripočítaním príslušných číselných údajov týkajúcich sa letov v rámci území štátov EZVO a medzi nimi a letov medzi štátmi EZVO a tretími krajinami k uvedenému rozhodnutiu Komisie.
                              Komisia rozhodne o referenčnej hodnote v rámci celého EHP. Počas rozhodovacieho postupu Komisia úzko spolupracuje s Dozorným orgánom EZVO. Výpočet a uverejnenie podľa článku 3e ods. 4 uskutočnia štáty EZVO následne po rozhodnutí Spoločného výboru EHP, ktorým sa rozhodnutie prijaté Komisiou začlení do Dohody o EHP.‘

                              g)

                              Do článku 3f ods. 5 sa dopĺňa tento pododsek:
                              ‚Komisia rozhodne o referenčnej hodnote v rámci celého EHP. Počas rozhodovacieho postupu Komisia úzko spolupracuje s Dozorným orgánom EZVO. Výpočet a uverejnenie podľa článku 3f ods. 7 uskutočnia štáty EZVO následne po rozhodnutí Spoločného výboru EHP, ktorým sa rozhodnutie prijaté Komisiou začlení do Dohody o EHP.‘

                              h)

                              Do článku 9 sa vkladajú tieto odseky:
                              ‚Zvýšenie priemerného ročného celkového množstva kvót v rámci EU ETS v dôsledku rozšírenia tohto systému na Lichtenštajnsko a Nórsko podľa odseku 1 musí byť v súlade s rozhodnutiami Dozorného úradu EZVO o ich národných alokačných plánoch na obdobie rokov 2008 až 2012.
                              Zvýšenie priemerného ročného celkového množstva kvót v rámci EU ETS v dôsledku rozšírenia tohto systému na Island podľa odseku 1 zodpovedá 23 934 tonám ekvivalentu CO2.
                              Pokiaľ ide o štáty EZVO, číselné údaje, ktoré sa majú zohľadniť pri výpočte množstva kvót pre celý EHP, ktoré sa majú vydávať počnúc rokom 2013 podľa tohto článku, sú ustanovené v časti A dodatku.‘

                              i)

                              V článku 9a ods. 1 sa dopĺňa táto veta:
                              ‚Pokiaľ ide o Nórsko, priemerné ročné množstvo kvót vydaných pre zariadenia, ktoré sú uvedené v tomto odseku, je 878 850.‘

                              j)

                              V článku 9a ods. 2 sa dopĺňa tento pododsek:
                              ‚Pokiaľ ide o zariadenia v štátoch EZVO, ktoré vykonávajúce činnosti uvedené v prílohe I, ktoré sú zahrnuté do systému Spoločenstva až od roku 2013, priemerné ročné emisie za vykazované obdobie na prispôsobenie sa sú stanovené takto:
                              Island: 1 862 571 ton ekvivalentu CO2.
                              Lichtenštajnsko: 0 ton ekvivalentu CO2.
                              Nórsko: 5 269 254 ton ekvivalentu CO2.‘

                              k)

                              Za článok 9a ods. 4 sa dopĺňajú tieto odseky:
                              ‚5.   Pokiaľ ide o štáty EZVO, číselné údaje, ktoré sa majú zohľadniť pri úprave množstva kvót pre celý EHP, ktoré sa majú vydávať počnúc rokom 2013 podľa tohto článku, sú stanovené v časti A dodatku.
                              6.   Komisia vypočíta a upraví sa ročné množstvo kvót pre celý EHP, ktoré sa majú vydávať od roku 2013 v súlade s článkom 9 a s týmto článkom, s cieľom zahrnúť číselné údaje štátov EZVO stanovené v časti A dodatku. Komisia uverejní upravené množstvo kvót pre celý EHP na rok 2013 a na nasledujúce roky.‘

                              l)

                              V článku 10 ods. 2 sa dopĺňa tento odsek:
                              ‚Na účely písmena a), pokiaľ ide o Lichtenštajnsko a Nórsko, ich podiely sa vypočítavajú na základe týchto emisií:
                              Lichtenštajnsko: 20 943 ton ekvivalentu CO2.
                              Nórsko: 18 635 669 ton ekvivalentu CO2.
                              Pokiaľ ide o Island, podiel uvedený v písmene a) sa vypočíta na základe 36 196 ton ekvivalentu CO2 upraveného o 899 645 ton ekvivalentu CO2, čo predstavuje podiel overených emisií za rok 2005 zo zariadení vykonávajúcich činnosti uvedené v prílohe I, ktoré sú zahrnuté do systému Spoločenstva až od roku 2013. Podiel Islandu sa teda vypočíta na základe 935 841 ton ekvivalentu CO2.‘

                              m)

                              Článok 10 ods. 3 sa nevzťahuje na štáty EZVO.

                              n)

                              Za piaty pododsek článku 11a ods. 8 sa dopĺňa tento pododsek:
                              ‚Pokiaľ ide o štáty EZVO, číselné údaje, ktoré sa majú zohľadniť pre výpočet zníženia v rámci EHP v zmysle piateho pododseku, sú stanovené v časti B dodatku.‘

                              o)

                              Druhá veta v článku 16 ods. 3 sa nahrádza takto:
                              ‚Štáty EZVO stanovia pokuty za prekročenie emisií, ktoré sú ekvivalentné pokutám v členských štátoch EÚ.‘

                              p)

                              Za článok 16 ods. 12 sa vkladá tento odsek:
                              ‚13.   Štáty EZVO predložia všetky žiadosti podľa článku 16 ods. 5 a 10 Dozornému úradu EZVO, ktorý ich bezodkladne predloží Komisii.‘

                              q)

                              V článku 18a ods. 1 sa dopĺňa tento pododsek:
                              ‚Prerozdelenie prevádzkovateľov lietadiel medzi štáty EZVO sa uskutoční v priebehu roka 2011 po tom, ako si prevádzkovatelia splnia záväzky z roku 2010. Pôvodný riadiaci členský štát môže súhlasiť s iným časovým harmonogramom súvisiacim s pridelením prevádzkovateľov lietadiel pôvodne pridelených inému členskému štátu na základe kritérií uvedených v písmene b) tohto odseku v prípade, že o to prevádzkovateľ požiada v priebehu šiestich mesiacov pred tým, ako Komisia podľa článku 18a ods. 3 písm. b) prijme zoznam prevádzkovateľov pre celý EHP. V takom prípade sa prerozdelenie uskutoční najneskôr v roku 2020 so zreteľom na obdobie obchodovania s kvótami začínajúce v roku 2021.‘

                              r)

                              Do článku 18a ods. 3 písm. b) sa po slovách ‚prevádzkovateľov lietadiel‘ vkladajú slová ‚v rámci celého EHP‘.

                              s)

                              Do článku 18b sa dopĺňa tento pododsek:
                              ‚Štáty EZVO a Dozorný úrad EZVO môžu na účely vykonávania svojich úloh vyplývajúcich zo smernice požiadať o pomoc úrad Eurocontrol alebo inú príslušnú organizáciu a v tomto zmysle môžu uzavrieť všetky príslušné dohody s týmito organizáciami.‘

                              t)

                              Do článku 20 sa dopĺňa tento odsek:
                              ‚4.   Vydanie, prevod a zrušenie kvót týkajúcich sa štátov EZVO, ich prevádzkovateľov, ako aj prevádzkovateľov lietadiel spravovaných týmito štátmi sa eviduje v nezávislom protokole transakcií uvedenom v odseku 1.
                              Ústredný správca je kompetentný vykonávať úlohy uvedené v odsekoch 1 až 3, pokiaľ ide o štáty EZVO, ich prevádzkovateľov alebo o prevádzkovateľov lietadiel spravovaných týmito štátmi.‘

                              u)

                              Do článku 25 sa dopĺňa tento odsek:
                              ‚3.   Kvóty systému Spoločenstva zahŕňajú kvóty, ktoré štáty EZVO alebo ich prevádzkovatelia vydávajú alebo s nimi obchodujú v rámci systému Spoločenstva. Po uzavretí dohody Spoločenstva uvedenej v tomto článku sa nebude robiť žiadny rozdiel medzi takými kvótami.
                              Komisia bude informovať štáty EZVO v počiatočnom štádiu o rokovaniach a uzavretí dohôd alebo o nezáväzných opatreniach prijatých podľa tohto článku.‘

                              v)

                              Štáty EZVO, ktoré sú účastníkmi systému obchodovania s emisnými kvótami EÚ, poskytnú informácie v súlade s príslušnými požiadavkami v článku 30 ods. 3 prvom pododseku, pričom požiadavky na podávanie správ podľa druhého pododseku sa na ne nevzťahujú.

                              w)

                              Za prílohu V sa dopĺňa tento text:

                                 ‚DODATOK

                                    ČASŤ A

                                    Číselné údaje týkajúce sa štátov EZVO, ktoré je potrebné zohľadniť pri výpočte a úprave množstva kvót pre celý EHP, ktoré sa majú vydať od roku 2013 podľa článkov 9 a 9a smernice 2003/87/ES

                                 1.   Číselné údaje týkajúce sa štátov EZVO podľa článku 9

                                 Na stanovenie týchto číselných údajov sa použil lineárny faktor 1,74 %.

                                    Island

                                 Tieto číselné údaje sa zakladajú na priemerných ročných overených emisiách od roku 2005 do roku 2010 z činností, ktoré v zásade patria do pôsobnosti smernice 2003/87/ES počas obdobia rokov 2008 až 2012, čo predstavuje 23 934 emisných kvót.

                                             Rok

                                             Množstvo emisných kvót

                                             2013

                                             22 684

                                             2014

                                             22 268

                                             2015

                                             21 851

                                             2016

                                             21 435

                                             2017

                                             21 018

                                             2018

                                             20 602

                                             2019

                                             20 186

                                             2020

                                             19 769

                                    Lichtenštajnsko

                                 Tieto číselné údaje sa zakladajú na priemernom ročnom celkovom množstve kvót udelených pre Lichtenštajnsko na obdobie rokov 2008 až 2012, čo zodpovedá počtu 17 943 kvót uvedených v národnom alokačnom pláne Lichtenštajnska.

                                             Rok

                                             Množstvo emisných kvót

                                             2013

                                             17 006

                                             2014

                                             16 694

                                             2015

                                             16 382

                                             2016

                                             16 070

                                             2017

                                             15 758

                                             2018

                                             15 445

                                             2019

                                             15 133

                                             2020

                                             14 821

                                    Nórsko

                                 Tieto číselné údaje sa zakladajú na priemernom ročnom celkovom množstve kvót udelených pre Nórsko na obdobie rokov 2008 až 2012, čo zodpovedá počtu 14 255 268 kvót uvedených v národnom alokačnom pláne Nórska.

                                             Rok

                                             Množstvo emisných kvót

                                             2013

                                             13 511 143

                                             2014

                                             13 263 101

                                             2015

                                             13 015 060

                                             2016

                                             12 767 018

                                             2017

                                             12 518 976

                                             2018

                                             12 270 935

                                             2019

                                             12 022 893

                                             2020

                                             11 774 851

                                       2.   Číselné údaje týkajúce sa štátov EZVO podľa článku 9a ods. 1

                                 Na stanovenie týchto číselných údajov sa použil lineárny faktor 1,74 %.

                                    Nórsko

                                             Rok

                                             Množstvo emisných kvót

                                             2013

                                             832 974

                                             2014

                                             817 682

                                             2015

                                             802 390

                                             2016

                                             787 098

                                             2017

                                             771 806

                                             2018

                                             756 514

                                             2019

                                             741 222

                                             2020

                                             725 930

                                       3.   Číselné údaje týkajúce sa štátov EZVO podľa článku 9a ods. 2

                                 Na stanovenie týchto číselných údajov sa použil lineárny faktor 1,74 %.

                                    Island

                                             Rok

                                             Množstvo emisných kvót

                                             2013

                                             1 732 936

                                             2014

                                             1 700 527

                                             2015

                                             1 668 119

                                             2016

                                             1 635 710

                                             2017

                                             1 603 301

                                             2018

                                             1 570 892

                                             2019

                                             1 538 484

                                             2020

                                             1 506 075

                                    Nórsko

                                             Rok

                                             Množstvo emisných kvót

                                             2013

                                             4 994 199

                                             2014

                                             4 902 514

                                             2015

                                             4 810 829

                                             2016

                                             4 719 144

                                             2017

                                             4 627 459

                                             2018

                                             4 535 774

                                             2019

                                             4 444 089

                                             2020

                                             4 352 404

                                    ČASŤ B

                                    Číselné údaje týkajúce sa štátov EZVO, ktoré sa majú zohľadniť pre výpočet zníženia v rámci EHP v zmysle piateho pododseku článku 11a ods. 8

                                             Emisie z činností v rámci existujúcich odvetví v roku 2005
                                             (v tonách ekvivalentu CO2)

                                             Emisie z činností v rámci nových odvetví zaradených od roku 2013
                                             (v tonách ekvivalentu CO2)

                                             Island

                                             36 196

                                             899 645

                                             Lichtenštajnsko

                                             18 121

                                             0

                                             Nórsko

                                             19 730 000

                                             6 140 000‘

                                       “

                  3.

                  Za bod 21al (smernica Európskeho parlamentu a Rady 2003/87/ES) sa vkladajú tieto body:

                              „21ala.

                                 32010 R 1031: nariadenie Komisie (EÚ) č. 1031/2010 z 12. novembra 2010 o harmonograme, správe a iných aspektoch obchodovania s emisnými kvótami skleníkových plynov formou aukcie podľa smernice Európskeho parlamentu a Rady 2003/87/ES o vytvorení systému obchodovania s emisnými kvótami skleníkových plynov v Spoločenstve (Ú. v. EÚ L 302, 18.11.2010, s. 1) zmenené a doplnené týmto právnym predpisom:

                                          —

                                             32011 R 1210: nariadenie Komisie (EÚ) č. 1210/2011 z 23. novembra 2011Ú. v. EÚ L 308, 24.11.2011, s. 2).

                                    Ustanovenia tohto nariadenia sa na účely tejto dohody vykladajú s týmito úpravami:

                                          a)

                                          Prvá veta v článku 22 ods. 7 znie takto:
                                          ‚Štáty EZVO oznámia totožnosť aukcionára a jeho kontaktné údaje Dozornému úradu EZVO, ktorý odošle tieto informácie Komisii.‘

                                          b)

                                          V článku 24 ods. 2 sa dopĺňajú tieto vety:
                                          ‚Štáty EZVO uzatvoria zmluvu s aukčným kontrolórom vymenovaným po spoločnom obstarávaní Komisie s členskými štátmi na účel kontroly všetkých aukčných procesov. V článku 25 ods. 1, 2, 3, 4 a 5 sa výraz‚ členský(-é) štát(-y) chápe v tom zmysle, že zahŕňa aj štáty EZVO.‘

                                          c)

                                          V článku 26 ods. 1 a 2 sa dopĺňa tento pododsek:
                                          ‚Štáty EZVO uzatvoria zmluvu s aukčnou platformou, ktorú spoločne ustanovila Komisia a zúčastnené členské štáty EÚ na obchodovanie formou aukcie s ich podielmi na kvótach, s ktorými sa má obchodovať formou aukcie v prípade, že sa štáty EZVO rozhodnú zoskupiť v aukcii svoje kvóty s kvótami členských štátov EÚ, ktoré sa zúčastňujú na jednotnej akcii.‘

                                          d)

                                          V článku 27 ods. 1 a článku 28 ods. 1 sa dopĺňa táto veta:
                                          ‚Bez toho, aby boli dotknuté dojednania stanovené v zmluve, ktorá bude uzatvorená medzi štátmi EZVO a aukčnou platformou, môže aukčná platforma, ktorá bola ustanovená po spoločnom obstarávaní Komisie s členskými štátmi zúčastňujúcimi sa na jednotnej akcii, poskytovať uvedené služby aj štátom EZVO.‘

                                          e)

                                          Články 30 až 32 sa na štáty EZVO neuplatňujú pod podmienkou, že uzatvorili zmluvu s aukčnými platformami ustanovenými podľa článku 26 v súlade s uvedenou úpravou c).

                                          f)

                                          V článku 52 ods. 3 sa dopĺňajú tieto pododseky:
                                          ‚Podiel nákladov na aukčného kontrolóra týkajúcich sa aukčnej platformy ustanovenej podľa článku 26 ods. 1 alebo 2, s ktorou štáty EZVO uzatvorili zmluvu, sa rozdelí medzi členské štáty, ktoré sa zúčastňujú na spoločnej akcii, a štáty EZVO v súlade s ich podielmi na celkovom objeme emisných kvót, s ktorými sa obchodovalo formou aukcie na príslušnej aukčnej platforme, pod podmienkou, že štáty EZVO zoskupia v aukcii svoje kvóty s kvótami členských štátov EÚ, ktoré sa podieľajú na jednotnej akcii.
                                          Podiel nákladov na aukčného kontrolóra týkajúcich sa aukčnej platformy ustanovenej podľa článku 30 ods. 1 alebo 2, s ktorou štáty EZVO uzatvorili zmluvu, vrátane nákladov na všetky správy požadované podľa článku 25 ods. 4, znáša príslušný štát EZVO rovnakým spôsobom, ako členské štáty EÚ, ktoré sa na jednotnej akcii nezúčastňujú.‘

                              21alb.

                                 32010 D 0002: rozhodnutie Komisie 2010/2/EÚ z 24. decembra 2009, ktorým sa podľa smernice Európskeho parlamentu a Rady 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka (Ú. v. EÚ L 1, 5.1.2010, s. 10), zmenené a doplnené týmto právnym predpisom:

                                          —

                                             32011 D 0745: rozhodnutie Komisie 2011/745/EÚ z 11. novembra 2011 (Ú. v. EÚ L 299, 17. 11. 2011, s. 9).

                              21alc.

                                 32011 D 0278: rozhodnutie Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii (Ú. v. EÚ L 130, 17.5.2011, s. 1), zmenené a doplnené týmto právnym predpisom:

                                          —

                                             32011 D 0745: rozhodnutie Komisie 2011/745/EÚ z 11. novembra 2011 (Ú. v. EÚ L 299, 17. 11. 2011, s. 9).

                              21ald.

                                 32010 D 0670: rozhodnutie Komisie 2010/670/EÚ z 3. novembra 2010, ktorým sa ustanovujú kritériá a opatrenia na financovanie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2, ako aj demonštračných projektov využívajúcich inovačné technológie výroby energie z obnoviteľných zdrojov v rámci systému obchodovania s emisnými kvótami skleníkových plynov v Spoločenstve vytvoreného smernicou Európskeho parlamentu a Rady 2003/87/ES (Ú. v. EÚ L 290, 6.11.2010, s. 39).

                              21ale.

                                 32011 R 0550: nariadenie Komisie (EÚ) č. 550/2011 zo 7. júna 2011, ktorým sa podľa smernice Európskeho parlamentu a Rady 2003/87/ES stanovujú určité obmedzenia vzťahujúce sa na využívanie medzinárodných kreditov z projektov priemyselných plynov (Ú. v. EÚ L 149, 8.6.2011, s. 1).“

                  4.

                  V bode 21am (rozhodnutie Komisie 2007/589/ES) sa dopĺňajú tieto zarážky:

                              „—

                                 32010 D 0345: rozhodnutie Komisie 2010/345/EÚ z 8. júna 2010 (Ú. v. EÚ L 155, 22.6.2010, s. 34).

                              —

                                 32011 D 0540: rozhodnutie Komisie 2011/540/EÚ z 18. augusta 2011 (Ú. v. EÚ L 244, 21.9.2011, s. 1).“

            Článok 2
      Znenia nariadení (ES) č. 1031/2010, 550/2011 a 1210/2011, smernice 2009/29/ES a rozhodnutí 2010/2/EÚ, 2010/345/EÚ, 2010/670/EÚ, 2011/278/EÚ, 2011/540/EÚ a 2011/745/ES v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
      Článok 3
      Toto rozhodnutie nadobúda účinnosť … alebo dňom nasledujúcim po doručení posledného oznámenia Spoločnému výboru EHP podľa článku 103 ods. 1 Dohody o EHP, podľa toho, ktorý z týchto dátumov nastane neskôr (16).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V …, …

               Za Spoločný výbor EHP

               predseda

               tajomníci
               Spoločného výboru EHP

         (1)  Ú. v. EÚ L ...

         (2)  Ú. v. EÚ L 302, 18.11.2010, s. 1.

         (3)  Ú. v. EÚ L 149, 8.6.2011, s. 1.

         (4)  Ú. v. EÚ L 308, 24.11.2011, s. 2.

         (5)  Ú. v. EÚ L 140, 5.6.2009, s. 63.

         (6)  Ú. v. EÚ L 1, 5.1.2010, s. 10.

         (7)  Ú. v. EÚ L 155, 22.6.2010, s. 34.

         (8)  Ú. v. EÚ L 290, 6.11.2010, s. 39.

         (9)  Ú. v. EÚ L 130, 17.5.2011, s. 1.

         (10)  Ú. v. EÚ L 244, 21.9.2011, s. 1.

         (11)  Ú. v. EÚ L 299, 17.11.2011, s. 9.

         (12)  Ú. v. EÚ L 275, 25.10.2003, s. 32.

         (13)  Ú. v. EÚ L 100, 10.4.2008, s. 92.

         (14)  Ú. v. ES L 130, 15.5.2002, s. 1.

         (15)  Ú. v. EÚ L 49, 19.2.2004, s. 1.

         (16)  [Ústavné požiadavky neboli oznámené.] [Ústavné požiadavky boli oznámené.]


title: 2005/132/ES: Rozhodnutie Komisie zo 16. februára 2005, ktorým sa ruší rozhodnutie Komisie 2000/137/ES o prijatí záväzkov v súvislosti s dovozom určitých bezšvových potrubí a rúr zo železa alebo z nelegovanej ocele z Chorvátska a Ukrajiny do Spoločenstva

text:
               17.2.2005

               SK

               Úradný vestník Európskej únie

               L 46/44

      ROZHODNUTIE KOMISIE

   zo 16. februára 2005,
   ktorým sa ruší rozhodnutie Komisie 2000/137/ES o prijatí záväzkov v súvislosti s dovozom určitých bezšvových potrubí a rúr zo železa alebo z nelegovanej ocele z Chorvátska a Ukrajiny do Spoločenstva
   (2005/132/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (základné nariadenie) (1), a najmä na jeho článok 8,
   po konzultácii s Poradným výborom,
   keďže:
   A.   PREDOŠLÝ POSTUP

               (1)

               Nariadením (ES) č. 348/2000 (2) Rada stanovila definitívne antidumpingové clá na dovoz určitých bezšvových potrubí a rúr zo železa alebo z nelegovanej ocele z Chorvátska a Ukrajiny do Spoločenstva. Rozhodnutím 2000/137/ES (3) Komisia prijala záväzky ponúknuté vývozcami pôvodom z Chorvátska a Ukrajiny. Rozhodnutím 2002/669/ES Komisia prijala dobrovoľné zrušenie spoločného záväzku ukrajinských výrobcov.

               (2)

               V nadväznosti na žiadosť predloženú Výborom na ochranu priemyslu Európskej únie vyrábajúceho bezšvové oceľové rúry začala Komisia predbežný prieskum platných antidumpingových opatrení, vrátane ich podoby, v súlade s článkom 11 ods. 3 základného nariadenia (4).

         B.   ZRUŠENIE PRIJATIA ZÁVÄZKU

               (3)

               Nariadením (ES) č. 258/2005 (5) Rada uzavrela prieskum.

               (4)

               Ako je uvedené v úvodnom ustanovení (137) nariadenia (ES) č. 258/2005, a po porade so všetkými príslušnými zainteresovanými stranami, záväzok vo svojej súčasnej podobe už nie je primeraný. Na tomto základe a takisto v súlade s náležitými ustanoveniami dotknutého záväzku, ktoré splnomocňujú Komisiu jednostranne zrušiť prijatie záväzku, Komisia sa rozhodla prijatie tohto záväzku zrušiť.

               (5)

               V decembri 2004 Komisia informovala chorvátsku spoločnosť Mechel Željezara Ltd. o svojom návrhu zrušiť prijatie súčasného záväzku. Po zverejnení oznámenia chorvátska vláda informovala Komisiu, že uvedená spoločnosť, jediný výrobca daného produktu v Chorvátsku, bola zrušená a ukončila výrobu na jeseň 2004. Z tohto dôvodu sa tento záväzok nepovažuje za naďalej platný.

         C.   ZRUŠENIE ROZHODNUTIA 2000/137/ES

               (6)

               S ohľadom na uvedené skutočnosti by malo byť rozhodnutie Komisie 2000/137/ES, zmenené a doplnené rozhodnutím Komisie 2002/669/ES, zrušené.

               (7)

               Súčasne s týmto rozhodnutím uložila Rada nariadením (ES) č. 258/2005 celoštátne definitívne antidumpingové clo na dovoz určitých bezšvových potrubí a rúr zo železa alebo z nelegovanej ocele z Chorvátska do Spoločenstva,

         PRIJALA TOTO ROZHODNUTIE:
   Článok 1
   Rozhodnutie Komisie 2000/137/ES, zmenené a doplnené rozhodnutím Komisie 2002/669/ES, sa týmto ruší.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 16. februára 2005

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením Rady (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. ES L 45, 17.2.2000, s. 1. Nariadenie zmenené a doplnené nariadením (ES) č. 1515/2002 (Ú. v. ES L 228, 24.8.2002, s. 8).

      (3)  Ú. v. ES L 46, 18.2.2000, s. 34. Rozhodnutie zmenené a doplnené rozhodnutím 2002/669/ES (Ú. v. ES L 228, 24.8.2002, s. 20).

      (4)  Ú. v. ES C 288, 23.11.2002, s. 11.

      (5)  Pozri stranu 7 tohto úradného vestníka.


title: Rozhodnutie Rady (EÚ) 2017/768 z 18. júla 2016 o podpise, v mene Európskej únie a jej členských štátov, a predbežnom vykonávaní Protokolu k Euro-stredozemskej dohode o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej na účely zohľadnenia pristúpenia Chorvátskej republiky k Európskej únii

text:
               4.5.2017

               SK

               Úradný vestník Európskej únie

               L 115/1

         ROZHODNUTIE RADY (EÚ) 2017/768
   z 18. júla 2016
   o podpise, v mene Európskej únie a jej členských štátov, a predbežnom vykonávaní Protokolu k Euro-stredozemskej dohode o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 5,
   so zreteľom na Akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   keďže:

               (1)

               Euro-stredozemská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (1) (ďalej len „dohoda“) bola podpísaná 25. júna 2001. Dohoda nadobudla platnosť 1. júna 2004.

               (2)

               Chorvátska republika sa stala členským štátom Európskej únie 1. júla 2013.

               (3)

               V súlade s článkom 6 ods. 2 Aktu o pristúpení Chorvátskej republiky sa pristúpenie Chorvátskej republiky k dohode dohodne prostredníctvom protokolu k dohode uzavretého medzi Radou konajúc jednomyseľne v mene členských štátov a Egyptskou arabskou republikou.

               (4)

               Rada 14. septembra 2012 poverila Komisiu, aby začala rokovania s Egyptkou arabskou republikou. Rokovania boli úspešne ukončené parafovaním protokolu v Bruseli 29. októbra 2015.

               (5)

               V článku 8 ods. 3 protokolu sa stanovuje, že protokol sa pred nadobudnutím jeho platnosti bude predbežne vykonávať.

               (6)

               Protokol by sa mal podpísať s výhradou jeho uzavretia a predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Protokolu k Euro-stredozemskej dohode o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej na účely zohľadnenia pristúpenia Chorvátskej republiky k Európskej únii s výhradou uzavretia protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Európskej únie a jej členských štátov.
   Článok 3
   Protokol sa v súlade s jeho článkom 8 ods. 3 predbežne vykonáva od 1. júla 2013 do skončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 18. júla 2016

            Za Radu

            predsedníčka

         F. MOGHERINI

      (1)  Ú. v. EÚ L 304, 30.9.2004, s. 39.